b'\n_START_ARTICLE_\nGeodetsko dru\xc5\xa1tvo Herceg-Bosne\n_START_PARAGRAPH_\nGeodetsko dru\xc5\xa1tvo Herceg-Bosne je dragovoljna udruga gra\xc4\x91ana geodetske struke, te znanstvenih, upravnih i drugih djelatnika koji se bave geodetskim poslovima, registrirana pri Ministarstvu pravde F BiH, a sukladno Zakonu o udrugama gra\xc4\x91ana._NEWLINE_Utemeljiteljska skup\xc5\xa1tina odr\xc5\xbeana je 19. travnja 1995. godine, u dvorani Hrvatskog doma Herceg Stjepan Kosa\xc4\x8da u Mostaru. Sudionici, njih 41, usvojili su Statut Dru\xc5\xa1tva, izabrali Predsjedni\xc5\xa1tvo Dru\xc5\xa1tva na \xc4\x8delu sa predsjednikom, \xc5\xbdeljkom Obradovi\xc4\x87em, 2 dopredsjednika Toni Bukovaca i Ivana Medi\xc4\x87a, te \xc4\x8dlanove Upravnog i Nadzornog odbora, i Suda \xc4\x8dasti._NEWLINE_Sukladno odredbama Zakona o udrugama F BiH odr\xc5\xbeana je 14. travnja 2000. godine, u hotelu Ero u Mostaru, "obnoviteljska" Skup\xc5\xa1tina Geodetskog dru\xc5\xa1tva Herceg Bosne. Na kojoj su sudionici, njih 83, donijeli Odluku o preregistraciji i usvojili novi Statut Dru\xc5\xa1tva, izabrali predsjednika Ivana Lesku, \xc4\x8dlanove Upravnog i Nadzornog odbora, te Suda \xc4\x8dasti._NEWLINE_Dru\xc5\xa1tvo je 5. lipnja 2000. godine upisano u registar udruga gra\xc4\x91ana kod Ministarstva pravde F BiH._NEWLINE_Geodetsko dru\xc5\xa1tvo Herceg-Bosne na 14. Kongresu FIG-a \xe2\x80\x93Me\xc4\x91unarodne federacije geodeta 2010. godine je primljeno u punopravno \xc4\x8dlanstvo ove me\xc4\x91unarodne organizacije.'